Babelscape/SREDFM huggingface dataset:
Εταιρεία Ερυθρά Λόγχη

Η Εταιρεία Ερυθρά Λόγχη, ή Ερυθρές Λόγχες, (κινεζικά: 紅槍會, πινγίν: "Hungqiang Hui"), ξεκίνησε ως ένα αγροτικό κίνημα αυτοάμυνας στις επαρχίες Χενάν, Χεμπέι και Σαντούνγκ στη βόρεια Κίνα, κατά τη διάρκεια της περιόδου των Πολεμάρχων, 1916 - 1928. Αυτές συγκροτήθηκαν από τοπικές ομάδες των μικροϊδιοκτητών και των κολίγων που οργανώθηκαν για να υπερασπιστούν τα χωριά από ληστές, πολέμαρχους, φοροεισπράκτορες και αργότερα κομμουνιστές και Ιάπωνες, από την περίοδο των Μπόξερς. Ήταν παρόμοιας φύσεως με την Εταιρεία Μεγάλα Σπαθιά που είχε δράσει κυρίως στην εξέγερση των Μπόξερς.
Κανάλι του Κιέλου

thumb|350x350px|Η πορεία του καναλιού
Το Κανάλι του Κιέλου (αγγλικά και διεθνώς: "Kiel Canal", γερμανικά: "Nord-Ostsee-Kanal"), γνωστό μέχρι το 1945 ως Κανάλι του Κάιζερ Γουλιέλμου είναι μία διώρυγα που συνδέει τη Βόρεια Θάλασσα με την Βαλτική, παρακάμπτοντας μέσω του γερμανικού κρατιδίου του Σλέσβιχ-Χόλσταϊν τη χερσόνησο της Γιουτλάνδης. Έχει συνολικό μήκος 53 ναυτικά μίλια. 

Μέσω του σύντομου καναλιού Γκίζελαου συνδέεται και με τον ποταμό Άιντερ (Eider), τον μεγαλύτερο ποταμό του κρατιδίου.
Γκαέλ Ν'Λουντουλού

Ο Γκαέλ Ν'Λουντουλού, γεννημένος στις 29 Απριλίου 1992, είναι Γάλλος ποδοσφαιριστής κονγκολέζικης καταγωγής, ο οποίος αγωνίζεται με την ομάδα του Άρη στο πρωτάθλημα της Γ' εθνικής.
Αντώνης Καπνίδης

Ο Αντώνης Καπνίδης (γεννημένος στις 15 Αυγούστου 1992 στην Θεσσαλονίκη) είναι Έλληνας ποδοσφαιριστής, ο οποίος αγωνίζεται με την ομάδα της Δόξας Δράμας στο πρωτάθλημα της Football League.
Κομητεία της Ενπούριες

Η Κομητεία της Ενπούριες (καταλανικά: "Comtat d'Empúries," ισπανικά: "Condado de Ampurias") ήταν μεσαιωνική κομητεία στη σημερινή ομώνυμη φυσική επαρχία. Κέντρα της αποτέλεσαν οι πόλεις της Καστελιό δ' Ενπούριες και του Σαν Μαρτί δ' Ενπούριες (το αρχαίο Εμπόριο) γύρω από τον ποταμό Τερ. Υπήρξε μια από τις τελευταίες καταλανικές κομητείες που ενώθηκαν με το Στέμμα της Αραγώνας, προκαλώντας για μεγάλο διάστημα προβλήματα στους Κόμητες της Βαρκελώνης λόγω της εχθρικής της στάσης εναντίον τους.

Προέκυψε στα πλαίσια της φραγκικής Ισπανικής Μαρκίας γύρω στο 785 ως έδαφος που εξαρτάτο από τη γειτονική κομητεία της Ζιρόνα. Ο πρώτος γνωστός κόμης φαίνεται να ήταν ο Ερμενγκέ (πιθ. 813-817). Στη συνέχεια ενώθηκε με τη γειτονική κομητεία του Ροσελιό· για τον επόμενο αιώνα διατηρήθηκε κάτω από την άμεση σχεδόν εξουσία του βασιλιά της Φραγκίας, στο σημείο του να χρησιμοποιηθεί ως ναυτική δύναμη κρούσης εναντίον του Εμιράτου της Κόρδοβας. Οι κάτοικοι εκμεταλλευόμενοι τα καράβια τους επιδίδονταν και στην πειρατεία. 

Το 813 ο στόλος της κομητείας κατανίκησε μαυριτανούς πειρατές στα ανοικτά της Μαγιόρκα. Γύρω στο 859 Βίκινγκ κατέστρεψαν ολοσχερώς την πρωτεύουσα Σαν Μαρτί. Το 891 δεκαπέντε πλοία της κομητείας επιτέθηκαν εναντίον του μουσουλμανικού λιμανιού της Πετσίνα, κοντά στην Αλμερία. Η καταστροφή της πρωτεύουσας επαναλήφθηκε το 935 από ένα ισχυρό εκστρατευτικό απόσπασμα του Χαλιφάτου που κατέκαψε τα πλοία και τις νεωρούς. Με τον θάνατο του αδελφού του πρώτου ανεξάρτητου κυρίαρχου των καταλανικών κομητειών, Βιλφρέδου του Τριχωτού, Μιρό του Γηραιού, ο Σουνιάριος έγινε ο πρώτος ανεξάρτητος κυρίαρχος των ενωμένων κομητειών της Ενπούριες και του Ροσελιό. 

Η οριστική διάσπαση της ένωσης συνέβη το 991, με τον Ούγο Α΄ να είναι ο πρώτος κόμης της Ενπούριες. Η μεταφορά της πρωτεύουσας στην Καστελιό μάλλον έλαβε χώρα στα μέσα του 11ου αιώνα. Ο Πόντιος A΄ την ίδια εποχή υπήρξε ο πρώτος κόμης που δήλωσε υποτελής του κόμη της Βαρκελώνης. Έκτοτε οι κόμητες συμμετείχαν στην πολιτική ζωή των καταλανικών κομητειών που οριζόταν από την παραπάνω κομητεία, την ισχυρότερη και αδιαμφισβήτητη κυρίαρχο της Καταλονίας. Επίσης συμμετείχαν και στις στρατιωτικές εκστρατείες όπως αυτή της μάχης του Μυρέ ή της κατάκτησης του Βασιλείου της Μαγιόρκα και της Βαλένθια, συνεισφέροντας εποίκους ιδιαίτερα στον εποικισμό των Βαλεαρίδων. 

Το 1322 η αρχική δυναστεία των απογόνων του Σουνιάριου έμεινε δίχως διαδόχους· την κομητεία ανέλαβαν οι κόμητες της Καρδόνα. Τρία χρόνια αργότερα τη θέση τους πήρε ο γιος του Ιακώβου του Δικαίου, Πέτρος Α΄ της Ενπούριες. Εν τέλει ενσωματώθηκε στην Κομητεία της Βαρκελώνης από τον Μαρτίνο τον Ανθρώπινο το 1402.
Σωτήρης Καραποστόλου

Ο Σωτήρης Καραποστόλου, γεννημένος στην Λάρισα στις 15 Ιουλίου 1978, είναι Έλληνας καλαθοσφαιριστής. Έχει ύψος 1,96 m και αγωνίζεται στη θέση του σμολ φόργουορντ στην ομάδα της Καβάλας.
Digimon Adventure 02

Το Digimon 2: Next Generation, γνωστό ως Digimon Adventure 02 (ιαπωνικά: デジモンアドベンチャー02 Χέπμπορν: "Dejimon Adobenchā 02") στην Ιαπωνία, είναι ιαπωνική τηλεοπτική σειρά anime της Toei Animation. Αποτελεί τη δεύτερη σεζόν της σειράς "Digimon: Digital Monsters" και τη συνέχεια του "Digimon Adventure". Τα γεγονότα της διαδραματίζονται τρία χρόνια μετά τα γεγονότα του "Digimon Adventure", και περιλαμβάνει όλους τους πρωταγωνιστές της πρώτης σειράς, αλλά και νέους χαρακτήρες. Η σεζόν ολοκληρώθηκε σε 50 επεισόδια.
Ντάνιελ Περλ

Ο Ντάνιελ Περλ ("Daniel Pearl", 10 Οκτωβρίου 1963 - 1 Φεβρουαρίου 2002) ήταν Αμερικανός δημοσιογράφος.

Τον Ιανουάριο του 2002, ενώ βρισκόταν στο Πακιστάν, ως επικεφαλής του γραφείου της νότιας Ασίας, της εφημερίδας "The Wall Street Journal", για να ερευνήσει πληροφορίες για σχέσεις του τρομοκράτη Ρίτσαρντ Ρήντ (Richard Reid), με την Αλ Κάιντα, απήχθη από Πακιστανούς ενόπλους. Λίγες μέρες αργότερα, την 1η Φεβρουαρίου, οι απαγωγείς του τον αποκεφάλισαν.

Τον Ιούλιο του 2002, ο Βρετανός πακιστανικής καταγωγής, Ahmed Omar Saeed Sheikh, καταδικάστηκε σε θάνατο δια απαγχονισμού για την απαγωγή και τη δολοφονία του Περλ. Τον Μάρτιο του 2007 ο Khalid Sheikh Mohammed, ιθύνων νούς των τρομοκρατικών επιθέσεων της 11ης Σεπτεμβρίου και της τρομοκρατικής επίθεσης στο Μπαλί το 2002 (που κρατείται στη φυλακή στο Γκουαντάναμο) δήλωσε ότι ο ίδιος αποκεφάλισε τον Περλ.,
Παλάτι Φίνκενσταϊν

Το Παλάτι Φίνκενσταϊν (γερμανικά: "Schloss Finckenstein") ήταν παλάτι μπαρόκ αρχιτεκτονικού ρυθμού, σχεδιασμένο από τον αρχιτέκτονα Ζαν ντε Κολάς μεταξύ του 1716 και του 1720 στην πρώην Δυτική Πρωσία, η οποία βρίσκεται στην σημερινή Πολωνία. Ανεγέρθηκε από τον Πρώσο Στρατάρχη, Μαρκήσιο και Κόμη Άλμπρεχτ Κόνραντ Ράινχολντ Φινκ φον Φίνκενσταϊν, ενώ παρέμεινε στην κατοχή της οικογένειας Φινκ φον Φίνκενσταϊν έως το 1782. Έπειτα, οι Κόμητες Ντόνα-Σχλόμπιτεν έζησαν εντός αυτού έως το 1945, όταν και ο Κόκκινος Στρατός έβαλε φωτιά στο παλάτι στις 22 Ιανουαρίου 1945, στην διάρκεια της επέλασής του στην Ανατολική Πρωσία. Τα ερείπιά του είναι ακόμη ορατά έως σήμερα.

Το παλάτι έγινε γνωστό το 1807, όταν ο Ναπολέων έζησε εντός αυτού από τον Απρίλιο έως τον Ιούνιο του ιδίου έτους. Όταν αντίκρισε το παλάτι για πρώτη φορά, αναφώνησε: "Enfin un chateau" ("Επιτέλους, ένα κάστρο"). Η Συνθήκη του Φίνκενσταϊν μεταξύ της Γαλλίας και της Περσίας υπεγράφη εκεί. Στο παλάτι αυτό, ο Ναπολέων γνώρισε την ερωμένη του, Μαρία Βαλέβσκα, με την οποία συγκατοίκησε εντός του παλατιού. Η ταινία του Χόλιγουντ, "Conquest", γυρίστηκε στο παλάτι το 1937 με την Γκρέτα Γκάρμπο και τον Σαρλ Μπουαγιέ.
NGC 48

O NGC 48 είναι ραβδωτός σπειροειδής γαλαξίας στον αστερισμό Ανδρομέδα. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 7 Σεπτεμβρίου 1885.
NGC 49

O NGC 49 είναι φακοειδής γαλαξίας στον αστερισμό Ανδρομέδα. Απέχει περίπου 220 εκατομμύρια έτη φωτός και έχει διάμετρο της τάξεως των 70.000 ετών φωτός. Τον ανακάλυψε ο Αμερικανός αστρονόμος Λιούις Α. Σουίφτ στις 7 Σεπτεμβρίου 1885.
NGC 80

Ο NGC 80 είναι φακοειδής γαλαξίας στον αστερισμό Ανδρομέδα. Έχει φαινόμενο μέγεθος 12,2 και αλληλεπιδρά με τους γαλαξίες NGC 47 και NGC 68. Απέχει 250 εκατομμύρια έτη φωτός και έχει διάμετρο περίπου 140.000 ετών φωτός. Τον ανακάλυψε ο αστρονόμος Τζων Χέρσελ (John Frederick William Herschel) στις 17 Αυγούστου 1928.
Ταπροβανή

Η Ταπροβανή κατά την αναπαράσταση του [[Κλαύδιος Πτολεμαίος|Κλαύδιου Πτολεμαίου]], βυζαντινό αντίγραφο του 1420

Η Ταπροβανή ( ή ) περιγράφεται από τους αρχαίους γεωγράφους ως μεγάλο νησί στον Ινδικό Ωκεανό. Ο Στράβων το τοποθετεί νότια της Ινδικής υποηπείρου. Το μήκος του νησιού εκτιμήθηκε κατά την αρχαιότητα σε περισσότερα από 5.000 στάδια Ο Στράβων συγκρίνει το μέγεθός του με το νησί της Βρετανίας. Στον βορρά και τον νότο του νησιού περιγράφονται βουνά (Γάλιβα όρη και Μαλέα όρη).

Οι αναφορές της ύπαρξης του νησιού ήταν γνωστές πριν από την εποχή του Μεγάλου Αλεξάνδρου όπως συνάγεται από τον Πλίνιο. Η πραγματεία "Περί κόσμου/De Mundo" (ψευδοαριστοτελικό έργο, πιθανώς του Χρύσιππου του Στωικού) αναφέρει ότι το νησί είναι τόσο μεγάλο όσο και η Μεγάλη Βρετανία. Το όνομα αναφέρθηκε για πρώτη φορά από τον Έλληνα γεωγράφο Μεγασθένη περί το 290 ΠΚΕ ο οποίος ήταν πρεσβευτής των Σελευκιδών στην Παταλιπούτρα της Ινδίας. Ο Ηρόδοτος δεν αναφέρει το νησί. Η πρώτη "Γεωγραφία" στην οποία εμφανίζεται είναι αυτή του Ερατοσθένη, η οποία υιοθετήθηκε αργότερα από τον Πτολεμαίο στην γεωγραφική του πραγματεία, για να προσδιορίσει ένα σχετικά μεγάλο νησί νότια της ηπειρωτικής Ασίας. Η ονομασία "Ταπροβάνη" αναφέρεται στον Περίπλου της Ερυθράς Θάλασσας, γεωγραφικό έργο του 3ου αιώνα μ.Χ., όπου περιγράφεται πως η ονομασία είναι αρχαία και η νεότερη ονομασία ήταν "Παλαισιμούνδος". 

Η ταύτιση του Πτολεμαίου έγινε πηγή σύγχυσης, αλλά υποδεικνύεται ως η σημερινή Σρι Λάνκα στους μεσαιωνικούς χάρτες του Αλ-Μπιρούνι (1030) και του Ιντρίσι (1154), όπως και στα κείμενα του Μάρκο Πόλο (1292). Ωστόσο, στους χάρτες του μεσαίωνα, ο συρμός της χρήσης εκλατινισμένων ονομάτων και οριοθέτηση θέσεων με φανταχτερά στοιχεία συνέβαλε σε παράλογα σχέδια και σύγχυση σχετικά με το νησί και την ταύτισή του με την Σουμάτρα. Κατά τον δέκατο πέμπτο αιώνα ο Νικκολό ντε Κόντι ταύτισε κατά λάθος την Ταπροβανή με ένα πολύ μικρότερο νησί. Η Ταπροβανή/Κεϋλάνη/Σρι Λάνκα σημειώνεται σε χάρτη του 1507 του Μάρτιν Βαλντζεεμύλλερ.
Μίροσλαβ Ραΐσεβιτς

Ο Μίροσλαβ Ραΐσεβιτς, είναι Σέρβος πρώην διεθνής καλαθοσφαιριστής, ο οποίος έχει αγωνιστεί για πέντε χρόνια με την ομάδα του Άρη Θεσσαλονίκης, έχοντας κατακτήσει το Champions Cup του 2003 και το κύπελλο Ελλάδας του 2004.
NGC 51

O NGC 51 είναι φακοειδής γαλαξίας στον αστερισμό Ανδρομέδα. Απέχει περίπου 240 εκατομμύρια έτη φωτός και έχει διάμετρο 90.000 ετών φωτός.. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift).
Χρήστος Καμπουρλάζος

Ο Χρήστος Καμπουρλάζος (1938-2019) ήταν Έλληνας διεθνής ποδοσφαιριστής, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1959 ως το 1966 και χαρακτηρίστηκε ως ένας από τους κορυφαίους δεξιούς αμυντικούς της δεκαετίας του '60.
Τζέιμς Φόλεϊ

Ο Τζέιμς Φόλεϊ (James Wright "Jim" Foley) (8 Οκτωβρίου 1973 – Αύγουστος 2014) ήταν Αμερικανός δημοσιογράφος.

Ενώ δούλευε ως freelance πολεμικός ανταποκριτής στη Συρία, απήχθη στις 22 Νοεμβρίου 2012, στα βορειοδυτικά της χώρας. Κατά τη διάρκεια των διαπραγματεύσεων που ακολούθησαν, οι απαγωγείς του ζήτησαν λύτρα 100 εκατομμύρια ευρώ από την οικογένειά του, την GlobalPost (όπου δούλευε) και την κυβέρνηση των Η.Π.Α. 

Τον Ιούλιο του 2014 έγινε επιχείρηση στην οποία συμμετείχαν ειδικές δυνάμεις του αμερικανικού στρατού, για την απελευθέρωση του Φόλεϊ που όμως απέτυχε.Στις 19 Αυγούστου 2014 το Ισλαμικό Κράτος ανέβασε στο youtube βίντεο με τον αποκεφαλισμό του Φόλεϊ από τον Mohammed Emwazi (που είναι γνωστός ως Jihadi John).
Σάββας Ηλιάδης

Ο Σάββας Ηλιάδης, γεννημένος στην Θεσσαλονίκη στις 6 Νοεμβρίου 1979, είναι Έλληνας πρώην διεθνής καλαθοσφαιριστής. Έχει ύψος 1,92 m και αγωνιζόταν στην θέση του σούτινγκ γκαρντ.
2-φθοροπροπανάλη

Η 2-φθοροπροπανάλη ή 2-φθοροπροπιοναλδεΰδη (αγγλικά: "2-fluoropropanal") είναι οργανική χημική ένωση, που βρίσκεται σε δυο οπτικά ισομερή και περιέχει άνθρακα, υδρογόνο, οξυγόνο και φθόριο, με μοριακό τύπο C3H5ΟF και ημισυντακτικό τύπο CH3CHFCHO. Είναι μια αλαλδεΰδη, δηλαδή αλογονούχος αλδεΰδη.
Φώτιος Γεροθανάσης

Ο Φώτιος Γεροθανάσης (1913 - 1971) ήταν Έλληνας δικηγόρος και πολιτικός. Υπηρέτησε ως βουλευτής Αιτωλοακαρανίας από το 1951 ως το 1956 και από το 1961 ως το 1963.
NGC 7317

O NGC 7317 είναι ελλειπτικός γαλαξίας στον αστερισμό Πήγασος, ο οποίος απέχει περίπου 300 εκατομμύρια έτη φωτός. Ανήκει στο Κουιντέτο του Στεφάν, μια συνεκτική ομάδα γαλαξιών που ανακάλυψε ο Γάλλος αστρονόμος Εντουάρ Ζαν-Μαρί Στεφάν (Édouard Jean-Marie Stephan).
Στέιτ Ντιπάρτμεντ

Το Στέιτ Ντιπάρτμεντ (αγγλικά: "State Department", πλήρης τίτλος "The United States Department of State") είναι η ομοσπονδιακή εκτελεστική υπηρεσία των Ηνωμένων Πολιτειών που είναι αρμόδια για τις διεθνείς σχέσεις του κράτους, η οποία ισοδυναμεί με το υπουργείο Εξωτερικών άλλων χωρών. Το Στέιτ Ντιπάρτμεντ ιδρύθηκε το 1789 και ήταν η πρώτη εκτελεστική υπηρεσία που ιδρύθηκε.

Το Στέιτ Ντιπάρτμεντ εδρεύει κτίριο Harry S Truman, που βρίσκεται στην 2201 C Street, NW, λίγα τετράγωνα μακριά από τον Λευκό Οίκο στην περιοχή Foggy Bottom της Ουάσινγκτον. Το Στέιτ Ντιπάρτμεντ διαχειρίζεται τις διπλωματικές αποστολές των Ηνωμένων Πολιτειών στο εξωτερικό και είναι υπεύθυνο για την εφαρμογή της εξωτερικής πολιτικής των ΗΠΑ και τις προσπάθειες της διπλωματίας των ΗΠΑ. Το Στέιτ Ντιπάρτμεντ είναι επίσης θεματοφύλακας περισσοτέρων από 200 πολυμερών συνθηκών.

Το Στέιτ Ντιπάρτμεντ διοικείται από τον Γραμματέα (Υπουργό) του Κράτους, ο οποίος διορίζεται από τον Πρόεδρο, ο διορισμός του επικυρώνεται από τη Γερουσία και είναι μέλος του Υπουργικού Συμβουλίου. Ο Υπουργός Εξωτερικών, είναι ο πρώτος σε αρχαιότητα στο Υπουργικό Συμβούλιο, καθώς και στην προεδρική γραμμή διαδοχής.
Φράνκο Μοντιλιάνι

Ο Φράνκο Μοντιλιάνι ("Franco Modigliani", 18 Ιουνίου 1918 – 25 Σεπτεμβρίου 2003) ήταν Ιταλοαμερικανός νεο-κεϊνσιανός οικονομολόγος, καθηγητής στο Μ.Ι.Τ., που βραβεύθηκε με το Βραβείο Νόμπελ Οικονομικών Επιστημών το 1985 «για τις πρωτοπόρες αναλύσεις του πάνω στην αποταμίευση και τις χρηματοπιστωτικές αγορές».
UY Ασπίδος

Το UY Ασπίδος είναι ένας φωτεινός κόκκινος υπεργίγαντας και παλλόμενος μεταβλητός αστέρας, ο οποίος βρίσκεται στον αστερισμό Ασπίς. Είναι από τα άστρα που συγκεντρώνουν τις μεγαλύτερες πιθανότητες να είναι ένα από τα άστρα με τη μεγαλύτερη διάμετρο στο Γαλαξία και επίσης ένα από τα πιο φωτεινά. Έχει εκτιμώμενη μέση ακτίνα διάμεσης τιμής των 1.708 ηλιακών ακτίνων, με περιθώριο λάθους ±192, ή διάμετρο 2,4 δισεκατομμυρίων χιλιομέτρων, έτσι ο όγκος του είναι 5 δισεκατομμύρια φορές μεγαλύτερος αυτού του Ηλίου. Βρίσκεται περίπου 2,9 κιλοπαρσέκ (9.500 έτη φωτός) μακριά από τη Γη. Αν τοποθετηθεί στο κέντρο του Ηλιακού Συστήματος, η φωτόσφαίρα του θα κατακλύσει τουλάχιστον την τροχιά του Δία.
Κωνσταντίνος Βούρτζης

Ο Κωνσταντίνος Βούρτζης (πέθανε περίπου μετά το 1026) ήταν βυζαντινός, στρατηγός, πατρίκιος και δούξ. Καταγόταν από την αριστοκρατική οικογένεια Βούρτζη συγγενής με τον στρατηγό Μιχαήλ Βούρτζη, ίσως και γιος του.

Είχε διορισθεί στην υψηλή θέση του δούξ της Αντιόχειας, κάπου ανάμεσα στο 1012 και 1024. Το 1025 τυφλώθηκε από τον αυτοκράτορα, μόλις είχε ανέβει στον θρόνο, Κωνσταντίνο Η΄ γιατί τον κατάγγειλε παλαιότερα στον αδελφό του, και τότε αυτοκράτορα Βασίλειο Β΄ για την άστατη ζωή που έκανε.
Γιούλια Ρέντα

Η Γιούλια Ρέντα (Julia Reda, γεννήθηκε 30 Νοεμβρίου 1986) είναι Γερμανίδα πολιτικός και ακτιβίστρια. Είναι Μέλος του Ευρωπαϊκού Κοινοβουλίου αντιπροσωπεύοντας την Γερμανία από το 2014 και επίσης Αντιπρόεδρος της ομάδας Πράσινοι/EFA. Είναι επίσης πρόεδρος των Νέων Πειρατών για την Ευρώπη.
NGC 112

O NGC 112 είναι σπειροειδής γαλαξίας στον αστερισμό Ανδρομέδα. Απέχει 295 εκατομμύρια έτη φωτός και έχει διάμετρο της τάξεως των 75.000 ετών φωτός. Τον ανακάλυψε ο Αμερικανός αστρονόμος Λιούις Α. Σουίφτ (Lewis Swift) στις 17 Σεπτεμβρίου 1885.
NGC 113

O NGC 113 είναι φακοειδής γαλαξίας στον αστερισμό Κήτος. Απέχει περίπου 210 εκατομμύρια έτη φωτός και έχει διάμετρο 80.000 ετών φωτός. Τον ανακάλυψε ο Γερμανός αστρονόμος Ερνστ Βίλχελμ Λέμπερεχτ Τέμπελ (Ernst Wilhelm Leberecht Tempel) στις 27 Αυγούστου 1876.
NGC 6946

Ο NGC 6946 ή Caldwell 12, γνωστός και ως ο γαλαξίας πυροτέχνημα, είναι σπειροειδής γαλαξίας ο οποίος βρίσκεται στα όρια των αστερισμών Κηφεύς και Κύκνος. Απέχει από τη Γη περίπου 20 εκατομμύρια έτη φωτός. Τον ανακάλυψε ο Ουίλιαμ Χέρσελ τις 9 Σεπτεμβρίου 1798. Όπως φαίνεται από τη Γη, ο γαλαξίας βρίσκεται μέσα στο γαλαξιακό πεδίο του Γαλαξία μας, και έτσι η διαστρική ύλη κρύβει μεγάλο μέρος του φωτός του, ενώ ο ίδιος ο NGC 6946 φαίνεται σχεδόν κατά μέτωπο. Έχει διάμετρο περίπου 60.000 ετών φωτός.

Ο NGC 6946 είναι ένας σπειροειδής γαλαξίας ενδιάμεσης μορφολογίας, δηλαδή ανάμεσα σε ραβδωτούς και μη ραβδωτούς σπειροειδείς γαλαξίες. Οι βραχίονές του είναι καλά ορισμένοι (grand-design) και πλούσιοι σε νεφελώματα, όπου γεννιούνται νέα άστρα με μαζικούς ρυθμούς. Στο γαλαξία έχουν αναγνωριστεί τρεις ράβδοι διαφορετικών μεγεθών, μια εξωτερική, μια δευτερεύουσα και μια πυρηνική, της οποίας οι διαστάσεις είναι ίδιες με την περιοχή του πυρήνα στην οποία παρατηρείται αυξημένη γέννεση νέων άστρων. Από πλευράς ακτινικής ταχύτητας, έχει δειχθεί ότι το κεντρικό 1 kpc του γαλαξία είναι ξεχωριστό από τον υπόλοιπο δίσκο.

Το παρατσούκλι του «γαλαξίας πυροτέχνημα» προέρχεται από το γεγονός ότι έχουν παρατηρηθεί σε αυτόν δέκα υπερκαινοφανείς αστέρες από το 1917 (SN 1917A, SN 1939C, SN 1948B, SN 1968D, SN 1969P, SN 1980K, SN 2002hh, SN 2004et, SN 2008S και SN 2017eaw), περισσότεροι από οποιοδήποτε άλλο γαλαξία. O λαμπρότερος ήταν αυτός του 1980, με φαινόμενο μέγεθος + 11,4.
Γκι Μπεάρ

Ο Γκι Μπεάρ-Ασόν ("Guy Béhart-Hasson", αρχικά γραφόμενο ως Μπεάρ-Χασάν: "Béhar-Hassan", 16 Ιουλίου 1930 - 16 Σεπτεμβρίου 2015) ήταν Γάλλος τραγουδιστής και τραγουδοποιός.
NGC 115

O NGC 115 είναι σπειροειδής γαλαξίας ο οποίος απέχει 85 εκατομμύρια έτη φωτός και βρίσκεται στον αστερισμό Γλύπτη. Έχει διάμετρο 50.000 ετών φωτός, δηλαδή περίπου τη μισή συγκριτικά με τον Γαλαξία μας. Τον ανακάλυψε ο αστρονόμος Τζων Χέρσελ (John Herschel) στις 25 Σεπτεμβρίου 1834.
NGC 6905

Το NGC 6905 είναι πλανητικό νεφέλωμα το οποίο απέχει 4.700 έτη φωτός και βρίσκεται στον αστερισμό Δελφίν. Το ανακάλυψε ο Ουίλιαμ Χέρσελ (William Herschel) το 1784. Το πλανητικό νεφέλωμα αυτό έχει το παρατσούκλι «γαλάζια λάμψη», λόγω του χρώματός του και είναι ορατό με τηλεσκόπιο 6 ιντσών ή μεγαλύτερο.
NGC 4984

Ο NGC 4984 είναι ραβδωτός φακοειδής γαλαξίας στον αστερισμό Παρθένος, τον οποίο ανακάλυψε ο αστρονόμος Ουίλιαμ Χέρσελ (Frederick William Herschel) στις 8 Φεβρουαρίου 1785. Απέχει από το ηλιακό σύστημα περίπου 70 εκατομμύρια έτη φωτός. Ο γαλαξίας χαρακτηρίζεται από δύο δακτυλιοειδείς δομές, μια εσωτερική και μια εξωτερική. Η εσωτερική δακτυλιοειδής δομή αποτελείται από πολλούς λεπτούς σπειροειδείς βραχίονες.

Τον Δεκέμβριο του 2011 ανιχνεύτηκε σε αυτόν τον γαλαξία ο υπερκαινοφανής αστέρας 2011iy.
NGC 2613

Ο NGC 2613 σπειροειδής γαλαξίας τύπου Sb με φαινόμενο μέγεθος 10,4 στον αστερισμό Πυξίς. Τον ανακάλυψε ο Ουίλιαμ Χέρσελ (William Herschel) στις 20 Νοεμβρίου 1784. Φαίνεται με κλίση 73 μοιρών από τη Γη. Έχει ένα μικρό δορυφόρο, τον ESO 495-G017. Απέχει περίπου 80 εκατομμύρια έτη φωτός.
NGC 1501

Το NGC 1501 είναι σύνθετο πλανητικό νεφέλωμα στον αστερισμό Καμηλοπάρδαλις, το οποίο ανακάλυψε ο Ουίλιαμ Χέρσελ (William Herschel) το 1787.
NGC 6101

Ο NGC 6101 ή Caldwell 107 είναι σφαιρωτό σμήνος στον αστερισμό Πτηνόν, το οποίο ανακάλυψε ο αστρονόμος James Dunlop και κατέγραψε ως Δ68. Τα άστρα του μπορούν να γίνουν διακριτά με τηλεσκόπιο τουλάχιστον 20 cm. Απέχει περίπου 50.000 έτη φωτός από τη Γη. Η ηλικία του είναι περίπου 12 δις έτη. Στο NGC 6101 έχουν ανακαλυφθεί 7 μεταβλητοί αστέρες τύπου RR Λύρας.
Γιάννης Τακουρίδης

Ο Γιάννης Τακουρίδης είναι Έλληνας διεθνής πετοσφαιριστής, ο οποίος γεννήθηκε στην Θεσσαλονίκη στις 24 Μαΐου 1988 και αγωνίζεται ως κεντρικός στην ομάδα του Π.Α.Ο.Κ..

<br>
Προσωρινή κυβέρνηση της Γαλλικής Δημοκρατίας

Η Προσωρινή κυβέρνηση της Γαλλικής Δημοκρατίας (γαλλικά: "gouvernement provisoire de la République française" or GPRF) ήταν η προσωρινή κυβέρνηση της Γαλλίας μεταξύ του 1944 και του 1946 που προέκυψε από την απελευθέρωση της Γαλλίας μετά από τις επιχειρήσεις Overlord και Dragoon, και κράτησε μέχρι την εγκαθίδρυση της Τέταρτης Γαλλικής Δημοκρατίας. Η ίδρυσή του σηματοδότησε την επίσημη αποκατάσταση της προσωρινής Γαλλικής Δημοκρατίας εξασφαλίζοντας τη συνέχεια από τη Τρίτη Γαλλική Δημοκρατία.

Διαδέχθηκε τη Γαλλική Επιτροπή Εθνικής Απελευθέρωσης (CFLN), η οποία ήταν η προσωρινή κυβέρνηση της Γαλλίας στα υπερπόντια εδάφη και στα ελέυθερα μητροπολιτικά εδάφη της χώρας (Αλγερία και Κορσική) που είχαν απελευθερωθεί από την Ελεύθερη Γαλλία. Δεδομένου ότι η εν καιρώ πολέμου κυβέρνηση της Γαλλίας την περίοδο 1944-1945, οι κύριοι σκοποί της ήταν να χειριστεί τις συνέπειες της κατοχής της Γαλλίας και να συνεχίσουν τον πόλεμο εναντίον της Γερμανίας ως βασικός σύμμαχος.

Κύρια αποστολή της, πέρα από τον πόλεμο ήταν να προετοιμάσει το έδαφος για μια νέα συνταγματική τάξη που οδήγησε στην Τέταρτη Δημοκρατία. Έκανε, επίσης, αρκετές σημαντικές μεταρρυθμίσεις και πολιτικές αποφάσεις, όπως η χορήγηση στις γυναίκες το δικαίωμα ψήφου, ιδρύοντας την Εθνική Σχολή Διοικήσεως (École nationale d'administration), και θέτοντας τις βάσεις της κοινωνικής ασφάλισης στη Γαλλία.
NGC 1566

Ο NGC 1566 (καλείται συχνά από τους ερασιτέχνες αστρονόμους «Ισπανός χορευτής») είναι σπειροειδής γαλαξίας τύπου SAB στον αστερισμό Δοράδα. Είναι ο σημαντικότερος καθώς και ο φωτεινότερος γαλαξίας της Ομάδας γαλαξιών Δοράδος, περίπου 35 εκατομμύρια έτη φωτός μακριά από τη Γη. Επίσης είναι ένας από τους φωτεινότερους γαλαξίες Σίφερτ. H απόλυτη φωτεινότητα του είναι 3,7×1010 L☉.
Το προξενιό της Άννας

Το προξενιό της Άννας είναι ελληνική δραματική ταινία του 1972 σε σκηνοθεσία Παντελή Βούλγαρη.

Κέρδισε 3 βραβεία στο φεστιβάλ Βερολίνου και άλλα 5 στο φεστιβάλ Θεσσαλονίκης. Πρόκειται για το μεγάλου μήκους σκηνοθετικό ντεμπούτο του Βούλγαρη και θεωρείται μία από τις σημαντικότερες ταινίες του Νέου Ελληνικού κινηματογράφου.
Μαίρη Ουίλι Άρβιν

Η Μαίρη Ουίλι Άρβιν Margaret (Margaret (Mary) Willie Arvin, 21  Απριλίου 1879 - 9 Σεπτεμβρίου 1947) ήταν μια νοσοκόμα από το Χέντερσον, Κεντάκι, η οποία υπηρέτησε στον Πρώτο Παγκόσμιο Πόλεμο στη Γαλλία, σε ένα Βρετανικό Στρατιωτικό Νοσοκομείο, και ήταν μία από τις λίγες γυναίκες που τιμήθηκε από και τις τρεις σημαντικότερες σύμμαχες χώρες, τη Γαλλία, τη Βρετανία και τις Ηνωμένες Πολιτείες. Η Άρβιν ήταν η πιο παρασημοφορεμένη γυναίκα βετεράνος που υπηρέτησε στον Πρώτο Παγκόσμιο Πόλεμο. Τιμήθηκε με το Μετάλλιο Βρετανικός Βασιλικός Ερυθρός Σταυρός (2ος Αναπληρωτής), την αναφορά του Αμερικανικού Στρατού για την εξαιρετικά άξια και διακεκριμένη υπηρεσία (αργότερα αντικαταστάθηκε από μια Πορφυρή Καρδιά), και το γαλλικό Πολεμικό Σταυρό. Η Άρβιν ήταν μία από τις πρώτες γυναίκες που κέρδισαν μια Πορφυρή Καρδιά. Το 2006, η Αρβιν τιμήθηκε από την έκθεση Θυμόμαστε Γυναίκες του Κεντάκι και το πορτρέτο της κρέμεται ως έκθεμα στη ροτόντα του Καπιτωλίου της Πολιτείας του Κεντάκι.
NGC 2419

thumb|250px|Το σφαιρωτό σμήνος NGC 2419 από το παρατηρητήριο του όρους Λέμον.
Το NGC 2419 ή Caldwell 25 είναι σφαιρωτό σμήνος στον αστερισμό Λυγξ. Το ανακάλυψε ο Ουίλιαμ Χέρσελ στις 31 Δεκεμβρίου 1788. Το σφαιρωτό σμήνος απέχει περίπου 275.000 έτη φωτός από το ηλιακό σύστημα και 300.000 έτη φωτός από το κέντρο του Γαλαξία. Το NGC 2419 έχει το προσωνύμιο «Διαγαλαξιακός Ταξιδευτής», αλλά πρόσφατα δεδομένα δείχνουν ότι στην πραγματικότητα βρίσκεται σε τροχιά γύρω από τον Γαλαξία, σε απόσταση μεγαλύτερη από τα νέφη του Μαγγελάνου. Για να ολοκληρώσει μια περιστροφή απαιτούνται 3 δις χρόνια.

To NGC 2419 όπως φαίνεται από τη Γη έχει φαινόμενο μέγεθος +10 και μπορεί να ανιχνευτεί από τηλεσκόπια 4 ιντσών και άνω, γεγονός που το καθιστά ως το πιο απομακρυσμένο αντικείμενο του Γαλαξία που μπορεί να παρατηρηθεί με τηλεσκόπια μεσαίου μεγέθους. Το NGC 2419 είναι ένα από τα μεγαλύτερα και λαμπρότερα σφαιρωτά σμήνη του γαλαξία, όσον αφορά το απόλυτο μέγεθος. Με φαινόμενο μέγεθος -9,48, το NGC 2419 θεωρείται ότι είναι το τέταρτο λαμπρότερο του γαλαξία, μετά τα Ωμέγα Κενταύρου, NGC 6388 και Μεσιέ 54.

Έχει προταθεί ότι αποτελεί τον πυρήνα ενός γαλαξία νάνου τον οποίο απορρόφησε ο Γαλαξίας, αλλά αυτή η θεωρία έχει αμφισβητηθεί.
Παρακλητική

Παρακλητική ή μεγάλη Οκτώηχος είναι το βιβλίο που περιέχει τους ύμνους για τους Εσπερινούς, τους Όρθρους και τη Λειτουργία (των Τυπικών και των Μακαρισμών) κάθε ημέρας της εβδομάδας, στους οκτώ ήχους της εκκλησιαστικής μουσικής: Α΄, Β΄, Γ΄, Δ΄, πλάγιο Α΄, πλάγιο Β΄, βαρύ, πλάγιο Δ΄. Κάθε ήχος καλύπτει μια εβδομάδα ολόκληρη· έτσι η Παρακλητική καλύπτει οκτώ εβδομάδες, μετά τις οποίες επαναλαμβάνεται από την αρχή. Σε παράρτημα περιέχει τα 11 εωθινά αναστάσιμα εξαποστειλάρια με τα θεοτοκία τους, έργα τού Κωνσταντίνου Ζ΄ τού Πορφυρογγένητου και τα 11 εωθινά ιδιόμελα, έργα τού Λέοντα ΣΤ΄ τού Σοφού (πατέρα τού προηγουμένου). 

Η Παρακλητική χρησιμοποιείται παράλληλα με τα 12 Μηναία, που περιέχουν τις ακίνητες εορτές τού έτους. Εκτός της Παρακλητικής, υπάρχει επίσης η απλή Οκτώηχος, που περιέχει μόνο τους ύμνους των Κυριακών κατά τους οκτώ Ήχους της Εκκλησιαστικής μουσικής.
NGC 3059

Ο NGC 3059 είναι ραβδωτός σπειροειδής γαλαξίας στον αστερισμό Τρόπις. Τον ανακάλυψε ο Τζων Χέρσελ (John Herschel) στις 22 Φεβρουαρίου 1835. Απέχει περίπου 50 εκατομμύρια έτη φωτός, οπότε η διάμετρος του δίσκου είναι περίπου 75.000-80.000 έτη φωτός.
Σιναπλί

Το Σιναπλί ή Σαναπλί, (Βουλγαρικά: "Синапово", "Σινάποβο") απαντάται και με την ορθογραφία Σιναπλή, είναι οικισμός 476 κατοίκων (απογραφή 2015) του Δήμου Τοπόλοφγκραντ (Ελληνικά: Καβακλίου) της επαρχίας Χασκόβου στην Βουλγαρία. Στο παρελθόν υπήρξε σημαντικό κεφαλοχώρι 1.800 κατοίκων στην επαρχία του Καβακλίου (σημερινού Τοπόλοφγκραντ) της Ανατολικής Ρωμυλίας. Οι κάτοικοί του, το 1906 και το 1924 - 1925 ήρθαν πρόσφυγες στην Ελλάδα και εγκαταστάθηκαν στη Λάρισα, στη συνοικία Νέα Φιλιππούπολη, καθώς και σε άλλους οικισμούς του Νομού Λάρισας (1906), στη Μεσσούνη Ροδόπης, στην Κομοτηνή, στο Πολύκαστρο Κιλκίς και στην Σίνδο της Θεσσαλονίκης (1925). Είχε τρεις συνοικίες, την Άνω, την Κάτω και την Μέση με μία Εκκλησία που σώζεται ως σήμερα (ανακαινισμένη εσωτερικά), του Προφήτη Ηλία, κατασκευασμένη πιθανώς το 1834. Διατηρούνταν τετρατάξιο σχολείο με 130 μαθητές και μαθήτριες. Από το χωριό διέρχεται ο παραπόταμος του ποταμού Τούντζα, Γκιαούζ Ντερέ. Από το 1934, η κυβέρνηση της Βουλγαρίας μετονόμασε το χωριό σε Σινάποβο.
NGC 1530

thumb|right|250px|Ο NGC 1530 από το Αστεροσκοπείο του όρους Λέμον
Ο NGC 1530 είναι ραβδωτός σπειροειδής γαλαξίας στον αστερισμό Καμηλοπάρδαλις. Ο γαλαξίας αυτός απέχει 115 εκατομμύρια έτη φωτός από τη Γη και έχει διάμετρο 155.000 ετών φωτός. Ο αστρονόμος Ερνστ Βίλχελμ Λέμπερεχτ Τέμπελ (Ernst Wilhelm Leberecht Tempel) ανακάλυψε τον NGC 1530 το 1877. Ο γαλαξίας χαρακτηρίζεται από την έντονη ράβδο του, από τα άκρα της οποίας ξεκινούν δύο βραχίονες. Στον πυρήνα βρίσκονται μεγάλες ποσότητες μονοξειδίου του άνθρακα και ουδέτερου ατομικού υδρογόνου, και παρουσιάζει την εικόνα ενός μικρού σπειροειδή γαλαξία.
Αλουσιάνος

Ο Αλουσιάνος ("βουλγαρικά : Алусиан, Αλούσιαν") ήταν Βούλγαρος αλλά και βυζαντινός ευγενής που αυτοανακυρύχθηκε αυτοκράτορας (τσάρος) της Βουλγαρίας για ένα μικρό χρονικό διάστημα το 1041.
NGC 1512

O NGC 1512 είναι ραβδωτός σπειροειδής γαλαξίας ο οποίος απέχει περίπου 38 εκατομμύρια έτη φωτός στον αστερισμό Ωρολόγιον. Ανήκει στην ομάδα γαλαξιών Δοράδος. Τον ανακάλυψε ο αστρονόμος James Dunlop το 1826.
NGC 3115

Ο NGC 3115 (γνωστός επίσης ως Γαλαξίας Αδράχτι και Caldwell 53) είναι φακοειδής γαλαξίας στον αστερισμό Εξάντα. Ανακαλύφθηκε από τον Ουίλιαμ Χέρσελ τις 22 Φεβρουαρίου 1787. Απέχει 32 εκατομμύρια έτη φωτός. Ήταν ένας από τους πρώτους γαλαξίες στους οποίους ανακαλύφθηκε μαύρη τρύπα πολύ μεγάλης μάζας, το 1992. Η μαύρη τρύπα στο κέντρο του γαλαξία έχει μάζα περίπου 1 δις ηλιακές μάζες.
Αχιλλέας Αγαθόνικος

Ο Αχιλλέας Αγαθόνικος (ή και Αχιλλεύς Αγαθόνικος) (1832 - 1892) ήταν Έλληνας νομομαθής και συγγραφέας, με καταγωγή από τη Μακεδονία (Θεσσαλονίκη). 

Γεννήθηκε στην Χαλκίδα και ήταν γιος του "Διδάσκαλου του Έθνους" Μιλτιάδη Αγαθόνικου. Ο Αγαθόνικος αναγνωρίστηκε για το νομικό και συγγραφικό του έργο, έτσι ονομάστηκε εισαγγελέας στον Άρειο Πάγο, το 1892. Επίσης, έχει μεταφράσει κάποια έργα του Ιππόλυτου Ταιν. Ενώ, εκτός αυτού, συνέγραψε στο λεξικό Μπερτ - Χιρστ για το Αττικό Δίκαιο. Τέλος, υπήρξε μέλος της Αρχαιολογικής Εταιρείας.

Μεγάλα συγγράμματα και πραγματείες του Αγαθόνικου θεωρούνται:
*1884: "Άρειος Πάγος και οι Εφέται"
*1891: "Εισαγωγή εις την Αθηναίων Πολιτείαν τους Αριστοτέλους."

Ο Αθαγόνικος ήταν πατέρας του Μιλτιάδη Αγαθόνικου, γνωστού νομομαθή και δικαστικού.
NGC 6541

Το NGC 6541 ή Caldwell 78 είναι σφαιρωτό σμήνος στον αστερισμό Νότιος Στέφανος. Εκτιμάται πως έχει ηλικία περίπου δεκατεσσάρων δισεκατομμυρίων ετών. Έχει φαινόμενο μέγεθος +6,3 και απέχει 23.000 έτη φωτός.

Το ανακάλυψε ο Nicolò Cacciatore στο Αστεροσκοπείο του Παλέρμο στις 19 Μαρτίου 1826. Ο James Dunlop επίσης ανακάλυψε ανεξάρτητα το ίδιο ουράνιο αντικείμενο στις 3 Ιουλίου 1826.
NGC 1549

thumb|right|250px|Ο NGC 1549
O NGC 1549 είναι ελλειπτικός γαλαξίας τύπου E0-1 με φαινόμενο μέγεθος 9,6 στον αστερισμό Δοράδα. Απέχει περίπου 58 εκατομμύρια έτη φωτός από τη Γη και έχει διάμετρο 75.000 ετών φωτός. Υπάρχει βαρυτική αλληλεπίδραση ανάμεσα σε αυτόν και τον NGC 1553 (η μεταξύ τους απόσταση είναι 175.000 έτη φωτός).

Ο Σκωτσέζος αστρονόμος Τζέιμς Ντάνλοπ ανακάλυψε τον γαλαξία αυτόν στις 5 Νοεμβρίου 1826.
NGC 752

Το NGC 752 ή Caldwell 28 είναι ανοικτό σμήνος στον αστερισμό Ανδρομέδα. Το ανακάλυψε η Καρολιν Χέρσελ (Caroline Herschel) το 1783 και το κατέγραψε ο αδερφός της Ουίλιαμ Χέρσελ (William Herschel) το 1786. Ενδέχεται το αντικείμενο να το παρατήρησε πρώτος ο Τζοβάνι Μπατίστα Οντιέρνα (Giovanni Batista Hodierna) πριν από το 1654.

Πρόκειται για μεγάλο σμήνος σε απόσταση 1.300 ετών φωτός από τη Γη, το οποίο μπορεί κανείς εύκολα να το παρατηρήσει με κιάλια ή ακόμα και δια γυμνού οφθαλμού με καλές καιρικές συνθήκες. Υπάρχουν περίπου 60 άστρα στον σχηματισμό.
NGC 4945

Ο NGC 4945 ή Caldwell 83 είναι σπειροειδής γαλαξίας στον αστερισμό Κένταυρος. Το ανακάλυψε ο αστρονόμος James Dunlop το 1826. Παρόλο που θεωρούνταν παρόμοιος με τον Γαλαξία μας, η παρατήρησή του με ακτίνες Χ έδειξε πως έχει ασυνήθιστα ενεργό πυρήνα Σίφερτ 2, στον οποίο ενδέχεται να υπάρχει πολύ μεγάλη μαύρη τρύπα. Είναι μια από τις τέσσερις λαμπρότερες πηγές στην άπω υπέρυθρη ακτινοβολία έξω από την τοπική ομάδα γαλαξιών (μαζί με τους Μεσιέ 82, Μεσιέ 83 και τον γαλαξία του Γλύπτη). Στον γαλαξία παρατηρείται επίσης μεγάλος ρυθμός δημιουργίας νέων άστρων.
NGC 6193

thumb|right|255px|Το NGC 6193 και το νεφέλωμα NGC 6188
To NGC 6193 ή Caldwell 82 είναι ανοικτό αστρικό σμήνος, το οποίο αποτελείται από 27 αστέρες και βρίσκεται στον νότιο αστερισμό Βωμό. Είναι δυνατή η παρατήρησή του δια γυμνού οφθαλμού, καθώς έχει φαινόμενο μέγεθος 5,2. Απέχει 3.765 έτη φωτός από τη Γη και έχει διάμετρο δεκατεσσάρων ετών φωτός. Η ηλικία του υπολογίζεται στα δέκα εκατομμύρια έτη. Το NGC 6193 σχετίζεται με το νεφέλωμα εκπομπής NGC 6188.

Ο αστρονόμος Τζέιμς Ντάνλοπ (James Dunlop) ανακάλυψε το NGC 6193 στις 14 Μαΐου 1826.
NGC 4559

O NGC 4559 ή Caldwell 36 είναι σπειροειδής γαλαξίας στον αστερισμό Κόμη Βερενίκης. Τον ανακάλυψε ο Ουίλιαμ Χέρσελ το 1785. Οι εκτιμήσεις όσον αφορά την απόστασή του από την Γη κυμαίνονται ανάμεσα στα 19 και τα 51 εκατομμύρια έτη φωτός. Είναι μέλος της ομάδας γαλαξιών Κόμη Βερενίκη Ι.

Στον γαλαξία έχει παρατηρηθεί ένας υπερκαινοφανής αστέρας, ο SN 1941A.
Κωνσταντίνος Δολαψάκης

Ο Κωνσταντίνος Δολαψάκης (ή Δολαψής, Μαγουλάς Λασιθίου, 1865 - Καραβάδω Ηρακλείου, 24 Οκτωβρίου 1957) ήταν πληρεξούσιος, βουλευτής και αντιστασιακός.
Χενεράλ Χουάν Μαδαριάγα

Το Χενεράλ Χουάν Μαδαριάγα (ισπανικά: "General Juan Madariaga", ισπανική : [xeneˈɾal ˈxwan maðaˈɾjaɣa]) είναι πόλη στην Επαρχία Μπουένος Άιρες, Αργεντινή. Είναι το διοικητικό κέντρο του Παρτίδο Χενεράλ Μαδαριάγα.

Ο οικισμός ιδρύθηκε στις 8 Δεκέμβρη του 1907.
thumb|left|300px|Δρόμος του Χενεράλ Χουάν Μαδαριάγα, με λίγα καταστήματα (1918).
NGC 6025

Το NGC 6025 ή Caldwell 95 είναι ανοικτό σμήνος το οποίο απέχει 2.700 έτη φωτός και βρίσκεται στον αστερισμό Τρίγωνον Νότιον. Το ανακάλυψε ο Νικολά Λουί ντε Λακάιγ (Nicolas Louis de Lacaille) κατά την διάρκεια του ταξιδιού του στη νότια Αφρική ( 1751 - 1752). Έχει φαινόμενο +5,1 και είναι ένας ενδιαφέρον στόχος για παρατήρηση με κιάλια. Η ηλικία του είναι περίπου 85 εκατομμύρια έτη.
IC 2448

To IC 2448 είναι πλανητικό νεφέλωμα στον αστερισμό Τρόπις. Το ανακάλυψε το 1898 η αστρονόμος Williamina Fleming. Το IC 2448 απέχει από τον Ήλιο περίπου 7.000 έτη φωτός, οπότε και διάμετρός είναι περίπου 0,3 έτη φωτός και η ηλικία του υπολογίζεται σε 7.000-8.400 έτη. Το άστρο το οποίο το δημιούργησε θεωρείται ότι ήταν μικρής μάζας.
Μιχαήλ Αποκάπης

Ο Μιχαήλ Αποκάπης ("Abu K’ab") (πέθανε πριν το 1059) ήταν Βυζαντινός δουξ που καταγόταν από Μελχίτικη οικογένεια Αρμενίων. Η οικογένεια του μετακόμισε από το Tayq της Ιβηρίας, όπου είχε στην κατοχή της μεγάλες εκτάσεις. Κατείχε τους τίτλους του "δουξ", "προέδρου", "πρωτονωβελίσσιμου", και του "σεβαστού" και "βεστάρχη".

Ο Μιχαήλ υπό τον Ρωμανό Γ΄ Αργυρό ανέβηκε σε σημαντικά στρατιωτικά αξιώματα και από το 1038 ήταν διοικητής στην Συριακή Έδεσσα , και διοικητής της Βαασπρακανίας την ίδια εποχή, άγνωστο αν ήταν πριν ή μετά της Έδεσσα. Για την θητεία του ως δουξ η πληροφορία δίνεται από τον Ματθαίο Εδέσσης ενώ σύγχρονοι μελετητές την αμφισβητούν πιστεύοντας ότι ήταν κάποιο άλλο μέλος της οικογένειας δουξ,

Η πιο σημαντική πηγή για τον Μιχαήλ είναι o Ματθαίος Εδέσσης, η οικογένεια αναφέρεται στη διαθήκη του γαιοκτήμονα Ευστάθιου Βοΐλα από την Καππαδοκία, που αργότερα αναφέρετε ότι εγκαταστάθηκαν στην Θέμα Ιβηρίας.

Ήταν παντρεμένος με μία γεωργιανή και είχε δύο γιους. 
* Ο Βασίλειος επίσης κυβερνήτης της Εδέσσης.
* Ο Φαρασμάνης βεστάρχης και το 1069 κυβερνήτης της Ιεράπολης.
Στέφανος Λάντσας

Ο Στέφανος Λάντσας ("Stefano Lanza", Αθήνα, 1861-1933) ήταν Έλληνας ζωγράφος ιταλικής καταγωγής που ασχολήθηκε με την τοπιογραφία.
NGC 2451

Το NGC 2451 είναι ανοικτό σμήνος στον αστερισμό Πρύμνη. Πιθανόν να τον ανακάλυψε πριν το 1654 ο Τζοβάνι Μπατίστα Οντιέρνα (Giovanni Battista Hodierna), όμως αυτός που τον κατέγραψε τελικά ήταν ο Τζων Χέρσελ (John Herschel), ο οποίος το ανακάλυψε ανεξάρτητα το 1835.
Το 1994 προτάθηκε και το 1996 επιβεβαιώθηκε ότι πρόκειται για δύο διακριτά ανοικτά σμήνη, τα οποία ειδόμενα από την Γη φαίνονται το ένα πίσω από το άλλο. Τα δύο σμήνη ονομάζονται NGC 2451 A και NGC 2451 B και απέχουν 600 και 1.200 έτη φωτός από την Γη αντίστοιχα.

Το NGC 2451 έχει φαινόμενο μέγεθος +2,8 και μπορεί να παρατηρηθεί ακόμη και με γυμνό οφθαλμό. Στο κέντρο δεσπόζει ο πορτοκαλί γίγαντας c Πρύμνης, με φαινόμενο μέγεθος +3,6. Σε μικρή απόσταση είναι και το πιο μακρινό ανοικτό σμήνος NGC 2477.
Μόρις Μπόουρα

Ο Μόρις Μπόουρα ("Cecil Maurice Bowra", 8 Απριλίου 1898 - 4 Ιουλίου 1971) ήταν Άγγλος κλασικός φιλόλογος και καθηγητής Πανεπιστημίου.
Markarian 231

Ο Markarian 231 ή UGC 8058 είναι γαλαξίας Σίφερτ Τύπου 1 ο οποίος ανακαλύφθηκε το 1969 στα πλαίσια έρευνας για τον εντοπισμό γαλαξιών με ισχυρή υπεριώδη ακτινοβολία. Βρίσκεται στον αστερισμό Μεγάλη Άρκτος και απέχει περίπου 581 εκατομμύρια έτη φωτός από την Γη. Στον Markarian 231 υπάρχει το πλησιέστερο στην Γη γνωστό κβάζαρ και στον πυρήνα του υπάρχει υπερμεγέθης δυαδική μαύρη τρύπα.
NGC 278

Ο NGC 278 είναι σπειροειδής γαλαξίας (ή ραβδωτός σπειροειδής σύμφωνα με κάποιους ερευνητές) στον αστερισμό Κασσιόπη. Σε ακτίνα 2 kiloparsec από το κέντρο του είναι ιδιαίτερα αυξημένος ο ρυθμός γέννησης νέων αστέρων, κάτι που ενδέχεται να οφείλεται στην συγχώνευση του NGC 278 με μικρότερο γαλαξία-συνοδό.

Στις 16 Ιανουαρίου 2020, οι θαυμαστές του συγκροτήματος GOT7 τούς αφιέρωσαν τον γαλαξία αυτόν ως δώρο για την 6η επέτειο της δημιουργίας τους.
Σίζο Κανακούρι

Ο Σίζο Κανακούρι ( "Kanaguri Shisō ή Kanakuri Shizō", 20 Αυγούστου 1891 - 13 Νοεμβρίου 1983) ήταν Ιάπωνας μαραθωνοδρόμος και ένας από τους πρωτοπόρους του στίβου στην Ιαπωνία. Έχει τιμηθεί ως "πατέρας του μαραθώνιου" στην Ιαπωνία.
CBS

Το CBS (Columbia Broadcasting System) είναι αμερικάνικο ιδιωτικό κανάλι τηλεόρασης και ένα radio network το οποίο είναι ιδιοκτησία της ViacomCBS δια μέσω του CBS Entertainment Group . Η εταιρεία έχει τα γραφεία της στο CBS Building στην Νέα Υόρκη, με μεγάλα κτίρια παραγωγής και διαδικασιών και στο Λος Άντζελες (στα CBS Television City, CBS Columbia Square και το CBS Studio Center).

Το CBS μερικές φορές αναφέρεται ως "Eye Network" (Κανάλι του Ματιού), λόγω του λογότυπού του το οποίο χρησιμοποιεί από το 1951.
NGC 2244

Ο NGC 2244 ή Caldwell 50 είναι ανοικτό σμήνος στο Νεφέλωμα Ροζέτα, 5.200 έτη φωτός μακριά, το οποίο βρίσκεται στον αστερισμό Μονόκερως. Υπάρχουν πολυάριθμα άστρα τύπου O, δηλαδή πολύ θερμοί αστέρες που εκπέμπουν μεγάλες ποσότητες ακτινοβολίας και αστρικού ανέμου.

Υπολογίζεται πως η ηλικία του NGC 2244 είναι μικρότερη των πέντε εκατομμυρίων ετών. Τα δύο λαμπρότερα άστρα του είναι το HD 46223 (φασματικής κλάσης O4V, είναι 400.000 φορές λαμπρότερο από τον Ήλιο και έχει περίπου 50 φορές την μάζα του), καθώς και το HD 46150 (φασματικού τύπου O5V, 450.000 φορές λαμπρότερο από τον Ήλο και με 60 περίπου φορές την μάζα του). Το HD 46150 ενδέχεται να είναι διπλός αστέρας.

To ανακάλυψε ο Τζον Φλάμστηντ το 1690, ενώ παρατηρήθηκε ξανά από τον Ουίλιαμ Χέρσελ.
Green Lantern

thumb|Το Σύμβολο των Green Lanterns
Green Lantern (μτφρ.: Πράσινος Φανός) είναι το όνομα πολυάριθμων υπερηρώων που εμφανίζονται σε αμερικάνικα βιβλία κόμικ που έχει εκδώσει η DC Comics. Πολεμούν το κακό με την βοήθεια δαχτυλιδιών που τους προσδίδουν μία γκάμα υπερδυνάμεων.

Ο πρώτος Green Lantern ήταν ο χαρακτήρας τού Άλαν Σκώτ, που δημιουργήθηκε το 1940 όπως και η πλειονότητα των δημοφιλών υπερηρώων. Ο Άλαν Σκωτ συνήθως πολεμούσε κοινούς εγκληματίες τής Nέας Υόρκης με την βοήθεια του μαγικού του δαχτυλιδιού. Η έκδοση του χαρακτήρα σταμάτησε το 1949 κατά την διάρκεια μιας μαζικής πτώσης τής δημοφιλίας των υπερηρωικών κόμικ, μα ο χαρακτήρας έλαβε μία περιορισμένη αναγέννηση τις επόμενες δεκαετίες.

Το 1959, για να κεφαλαιοποιήσουν την μεγάλη άνθιση της δημοφιλίας τής επιστημονικής φαντασίας, ο Green Lantern επαναπροσδιορίστηκε ως Χαλ Τζόρνταν, έναν φύλακα ενός διαστρικού σώματος ασφαλείας γνωστού και ως Σώμα των Πράσινων Φανών. Επιπρόσθετοι μέλη αυτής τής οργάνωσης, όπου όλα αποκαλούνται Green Lanterns, παρουσιάστηκαν με τον καιρό. Εξέχοντες Green Lanterns που έλαβαν πρωταγωνιστικούς ρόλους είναι οι: Γκάι Γκάρντνερ, Τζων Στιούαρτ, Κάυλ Ρέυνερ, και Σάιμων Μπαζ.

Οι Green Lanterns είναι μεταξύ των πιο δημοφιλών έργων τής DC Comics. Έχουν προσαρμοστεί για την τηλεόραση, βιντεοπαιχνίδια και κινούμενα σχέδια.
Φεντερίκα Μογκερίνι

Η Φεντερίκα Μογκερίνι (ιταλικά: "Federica Mogherini") είναι Ιταλίδα πολιτικός, η οποία διατέλεσε Ύπατη Εκπροσώπος της Ευρωπαϊκής Ένωσης για θέματα Εξωτερικής Πολιτικής και Πολιτικής Ασφαλείας. Ήταν, επίσης, από τον Νοέμβριο του 2014, και Αντιπρόεδρος της Ευρωπαϊκής Επιτροπής.
NGC 2516

Το NGC 2516 ή Caldwell 96 είναι ανοικτό σμήνος τύπου I3r με φαινόμενο μέγεθος +3,80 το οποίο βρίσκεται στον αστερισμό Τρόπις. Απέχει περίπου 1.300 έτη φωτός και έχει διάμετρο δώδεκα ετών φωτός. Η ηλικία του εκτιμάται στα 135 εκατομμύρια χρόνια. Ο Γάλλος αστρονόμος Νικολά Λουί ντε Λακάιγ (Nicolas Louis de Lacaille) ανακάλυψε το NGC 2516 στα 1751-52.
Σάξονες της Τρανσυλβανίας

Οι Σάξονες της Τρανσυλβανίας (γερμανικά: "Siebenbürger Sachsen"; ρουμανικά: "Sași") είναι μία από τις εθνικές μειονότητες της Ρουμανίας. Παραδοσιακά ανήκουν στην λουθηρανική εκκλησία και σημαντικές πόλεις τους υπήρξαν το Σιμπίου, το Μπρασόβ και η Σιγκισοάρα στη νότια Τρανσυλβανία που ακόμη διατηρούν στοιχεία σαξονικής αρχιτεκτονικής.

Είναι απόγονοι των Σαξόνων που μετανάστευσαν στην Τρανσυλβανία στα μέσα του 12ου αιώνα αν και πλέον σήμερα δεν απομένουν παρά μερικές χιλιάδες μετά τη μαζική φυγή τους που ακολούθησε την κατάρρευση του καθεστώτος του Τσαουσέσκου μεταξύ 1989 και 1990. Στην περιοχή πλέον διαμένει μια πλειοψηφία Ρομά. Σάξονας της Τρανσυλβανίας είναι ο Πρόεδρος της Ρουμανίας, Κλάους Γιοχάνις.
NGC 6744

Ο NGC 6744 από το [[ESO]].
Ο NGC 6744 είναι σπειροειδής γαλαξίας ενδιάμεσης μορφολογίας στον αστερισμός Ταώς. Απέχει περίπου 27 εκατομμύρια έτη φωτός και δεν φαίνεται να ανήκει σε κάποια ομάδα γαλαξιών. Έχει δύο δορυφόρος, τον NGC 6744 A, ο οποίος μοιάζει με το Μέγα Νέφος του Μαγγελάνου και βρίσκεται στο δίσκο του γαλαξία, και τον ESO 104-G044. Ο NGC 6744 έχει πολλές ομοιότητες με τον Γαλαξία, αλλά είναι πολύ μεγαλύτερος. Η διάμετρος του δίσκου είναι 175.000 έτη φωτός, ενώ είναι ένας από τους γαλαξίες με τη μεγαλύτερη μάζα εντός 80 εκατομμυρίων ετών φωτός από τον Γαλαξία.

Τον ανακάλυψε ο Τζέιμς Ντάνλοπ το 1826. Στον γαλαξία έχει παρατηρηθεί ένας υπερκαινοφανής αστέρας, ο 2005 at.
Θεόδωρος Χετάμης

thumb|Ο Βαλδουίνος της Βουλώνης εισέρχεται στην Έδεσσα, τον Φεβρουάριο του 1098. Παρίστανται και χαιρετίζεται από τους Αρμένιους κληρικούς, οι οποίοι καλωσόρισαν το τέλος της κηδεμονίας της Κωνσταντινούπολης
Ο Θεόδωρος Χετάμης ("αρμενικά: Թորոս կուրապաղատ, Θόρος ο κουροπαλάτης ή Θόρος γιος του Χετάμ") ήταν ένας Αρμενικής καταγωγής Βυζαντινός Διοικητής της Έδεσσας κατά τη στιγμή της Πρώτης Σταυροφορίας. Ο Θόρος ήταν πρώην αξιωματικός (κουροπαλάτης) στην Βυζαντινή Αυτοκρατορία και αξιωματικός του Φιλαρέτου Βραχαμίου όταν αυτός ημιανεξαρτοποιήθηκε από την αυτοκρατορία. Ήταν αρμενικής καταγωγής, αλλά ήταν ελληνορθόδοξος στην πίστη.

Το Χρονικό του Ματθαίου της Έδεσσας αναφέρει ότι "ο Θόρος γιος του Χετάμ" διορίστηκε ως κυβερνήτης της Έδεσσας, την ίδια εποχή που ο Τουτούχ είχε νικήσει και σκοτώσει τον εμίρη Μπουζάν κι κατέλαβε το εμιράτο κατά το Αρμενικό έτος 543 (26 Φεβρουαρίου του 1094 - 25 Φεβρουαρίου 1095). Σύμφωνα με τον Στρούντζα, ο πατέρας του Χετούμ [Ι] καταγόταν από την Οικογένεια Παχλαβουνί, μια σημαντική οικογένεια του Καυκάσου στην Αρμενία. Ο Στήβεν Ράνσιμαν αποκαλεί τον Θεόδωρο ως "γιος σε δικαίου" του Γαβριήλ της Μελιτηνής.

Γύρω στο 1094, ο Σελτζούκος εμίρης της Δαμασκού Τουτούχ κατέλαβε την Έδεσσα και άφησε τον Θεόδωρο ως κυβερνήτη της. Ο Θεόδωρος αμέσως προσπάθησε να πάρει τον έλεγχο της πόλης για τον εαυτό του. Όταν ο Yaghi-Siyan, εμίρης της Αντιόχειας, και ο Ριντβάν, εμίρης του Χαλεπίου, κατέφυγαν στην Έδεσσα, μετά την ήττα από τον Μαλίκ Σαχ Α΄, ο Θεόδωρος προσπάθησε να πάρει λύτρα αιχμαλωτίζοντας τους. Όμως οι ευγενείς της Έδεσσας δεν συμφώνησαν μαζί του και αφέθηκαν ελεύθεροι. Ο Θεόδωρος τότε διώχνει την τουρκική φρουρά της πόλης. Οι Τούρκοι πολιόρκησαν την πόλη για δύο μήνες, αλλά δεν κατάφεραν να την καταλάβουν και αποχώρησαν, τότε ο Θεόδωρος αναγνωρίστηκε ως ανεξάρτητος άρχοντας της πόλης.

Ως Έλληνας ορθόδοξος χριστιανός, δεν αγαπήθηκε από τους Αρμένιους της Έδεσσας. Αντιστάθηκε στις επιθέσεις από τους Σελτζούκους, αλλά στο 1098 έπρεπε να ζητήσει βοήθεια από τους Σταυροφόρους, οι οποίοι ασχολούνταν με την πολιορκία της Αντιόχειας.

Ο Βαλδουίνος της Βουλώνης ήρθε στην Έδεσσα αλλά δεν βοήθησε την Έδεσσα που πολιορκούνταν, πιθανώς αναζητούσε να κερδίσει κάποια εδάφη για τον εαυτό του. Ο Θεόδωρος έπειτα τον κάλεσε στην Έδεσσα και έκανε μια συμμαχία μαζί του τον Φεβρουάριο του 1098. Ο Βαλδουίνος σταδιακά έπεισε τον Θεόδωρο να τον υιοθετήσει ως γιο και διάδοχό του, αλλά πριν γίνει αυτό, ο Βαλδουίνος επιτέθηκε στον Θεόδωρο και τον πολιόρκησε στην ακρόπολη. Ο Θεόδωρος συμφώνησε να του παραδώσει την πόλη και έκανε σχέδια για να φύγει με την οικογένειά του στην Μελιτηνή, αλλά λίγο αργότερα, στις 9 Μαρτίου, ο Θεόδωρος είχε δολοφονηθεί από τους Αρμένιους κατοίκους της πόλης, πιθανώς με εντολή του Βαλδουίνου, και ο Βαλδουίνος έγινε ο πρώτος λατίνος διοικητής της Έδεσσας.
NGC 74

Ο NGC 74 είναι σπειροειδής γαλαξίας στον αστερισμό Ανδρομέδα. Απέχει 315 εκατομμύρια έτη φωτός από την Γη και έχει διάμετρο της τάξεως των 65.000 ετών φωτός. Ανήκει στην ομάδα γαλαξιών VV 166 και τον ανακάλυψε ο αστρονόμος Ουίλιαμ Πάρσονς (William Parsons) στις 7 Οκτωβρίου 1855.
Ντάριο Φραντσεσκίνι

Ο Ντάριο Φραντσεσκίνι (ιταλικά: "Dario Franceschini") είναι ένας Ιταλός νομικός, συγγραφέας και πολιτικός. Έχει υπηρετήσει ως γραμματέας του Δημοκρατικού Κόμματος της Ιταλίας, καθώς και ως Υπουργός για τις σχέσεις με το Κοινοβούλιο και το συντονισμό της Κυβέρνησης. Επί του παρόντος, κατέχει το αξίωμα του Υπουργού Πολιτιστικής Κληρονομιάς και Δραστηριοτήτων και Τουρισμού.
IC 43

Ο IC 43 είναι σπειροειδής γαλαξίας τύπου SABc ο οποίος βρίσκεται στον αστερισμό της Ανδρομέδας. Απέχει περίπου 225 εκατομμύρια έτη φωτός και έχει διάμετρο 100 χιλιάδων ετών φωτός.

Ο Γάλλος αστρονόμος ανακάλυψε τον γαλαξία στις 15 Νοεμβρίου 1889.

Στον IC 43 έχει παρατηρηθεί ένας υπερκαινοφανής, ο SN 1973U.
Λιούις Α. Σουίφτ

Ο Λιούις Α. Σουίφτ (Lewis A. Swift, 29 Φεβρουαρίου 1820 – 5 Ιανουαρίου 1913) ήταν Αμερικανός αστρονόμος.
IC 65

Ο IC 65 είναι ραβδωτός σπειροειδής γαλαξίας τύπου SAB(s)bc στον αστερισμό Ανδρομέδα. Απέχει 115 εκατομμύρια έτη φωτός και η διάμετρός του είναι περίπου 130.000 έτη φωτός.

Ο Αμερικανός αστρονόμος Λιούις Α. Σουίφτ (Lewis A. Swift) ανακάλυψε τον IC 65 στις 25 Σεπτεμβρίου 1890.
IC 289

Το IC 289 είναι πλανητικό νεφέλωμα το οποίο απέχει 4.200 έτη φωτός και βρίσκεται στον αστερισμό Κασσιόπη. Το ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 2 Σεπτεμβρίου 1888.
Ομάδα γαλαξιών Γλύπτη

Η Ομάδα γαλαξιών Γλύπτη βρίσκεται στους αστερισμούς Γλύπτης και Κήτος. Πρόκειται για μία όχι ιδιαίτερα συνεκτική ομάδα γαλαξιών κοντά στο νότιο γαλαξιακό πόλο. Είναι μία από τις εγγύτερες στην Τοπική Ομάδα και η απόσταση του κέντρου της από τον Γαλαξία μας είναι περίπου 12,7 εκατομμύρια έτη φωτός.

Ο Γαλαξίας του Γλύπτη (NGC 253) και μερικοί ακόμα συγκροτούν τον βαρυτικό πυρήνα στο κέντρο του σχηματισμού. Άλλοι γαλαξίες στην περιφέρεια μπορεί να συσχετίζονται αλλά να μην συνδέονται βαρυτικά. Επειδή ακριβώς οι βαρυτικοί δεσμοί είναι ασθενείς, ο σχηματισμός θα μπορούσε να θεωρηθεί νήμα.
Καστανόπαπια

Η Καστανόπαπια είναι υδρόβιο νηκτικό πτηνό της οικογενείας των Νησσιδών, μία από τις αγριόπαπιες που απαντούν και στον ελλαδικό χώρο. Η επιστημονική ονομασία του είδους είναι "Tadorna ferruginea" και δεν περιλαμβάνει υποείδη (μονοτυπικό).
NGC 140

Ο NGC 140 είναι σπειροειδής γαλαξίας στον αστερισμό Ανδρομέδα. Τον ανακάλυψε ο Γάλλος αστρονόμος Εντουάρ Ζαν-Μαρί Στεφάν (Édouard Jean-Marie Stephan) στις 5 Νοεμβρίου 1882.
NGC 512

Ο NGC 512 είναι σπειροειδής γαλαξίας οποίος απέχει περίπου 240 εκατομμύρια έτη φωτός από την Γη και βρίσκεται στον αστερισμό Ανδρομέδα. Τον ανακάλυψε ο αστρονόμος Τζων Χέρσελ (John Frederick William Herschel) το Νοέμβριο του 1827.
Θεόδωρος Ααρώνιος

Ο Θεόδωρος Ααρώνιος ήταν βυζαντινός αξιωματούχος, στρατηγός, διοικητής του Θέματος Ταρών και τελευταίος Κατεπάνω της Βαασπρακανίας. Ήταν γιος του Ααρών Ραδομηρού κι εγγονός του Βούλγαρου τσάρου Ιβάν Βλάντισλαβ.

Το 1055 εισέβαλαν στις αρμενικές βυζαντινές επαρχίες τουρκομάνοι οι οποίοι πολιόρκησαν και λεηλάτησαν το Ανίον. Κατά την επίθεση τους στην περιοχή του Χλιάτ σκότωσαν και τον Θεόδωρο.
Μασούντ Μπαρζανί

Ο Μασούντ Μπαρζανί (, "Mesûd Barzanî", γεννηθείς στις 16 Αυγούστου 1946) είναι Κούρδος πολιτικός και Πρόεδρος του Ιρακινού Κουρδιστάν από το 2005 ως το 2017. Από το 1979 είναι πρόεδρος του Δημοκρατικού Κόμματος του Κουρδιστάν (KDP).
Στάδιο Κρεστόφσκι

Το Στάδιο Κρεστόφσκι (ρωσικά: Крестовский стадион) είναι γήπεδο ποδοσφαίρου στο δυτικό τμήμα της νήσου Κρεστόφσκι, στην Αγία Πετρούπολη της Ρωσίας. Φιλοξενεί τους εντός έδρας αγώνες της Ζενίτ Αγίας Πετρούπολης. Το γήπεδο είχε προγραμματιστεί να ολοκληρωθεί τον Δεκέμβριο του 2008, το οποίο άλλαξε για το τέλος του 2011. Το γήπεδο άνοιξε τελικά το 2016 και έχει χωρητικότητα 68.134 θεατών.
Κουρουκλάτα

Τα Κουρουκλάτα είναι οικισμός της Κεφαλονιάς. Διοικητικά ανήκει στον Δήμο Κεφαλονιάς του ομώνυμου νομού. Αποτελεί τον μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 76 κατοίκους. Το χωριό είναι ορεινό, πολύ πλούσιο σε πράσινο και με θέα προς τον κόλπο του Αργοστολίου και το Ληξούρι. Λόγω της θέσεώς του αυτής του έχει αποδοθεί και ο τίτλος "το μπαλκόνι της Κεφαλονιάς".
Λευτέρης Πετρούνιας

Ο Λευτέρης Πετρούνιας (Αθήνα, 30 Νοεμβρίου 1990) είναι Έλληνας γυμναστής και ολυμπιονίκης με ύψος 1,64 μ. και μάζα  62 κιλών και διακρίνεται ιδιαίτερα στο αγώνισμα των κρίκων. Έχει αναδειχθεί χρυσός ολυμπιονίκης το 2016, 5 φορές παγκόσμιος πρωταθλητής και 5 φορές πρωταθλητής Ευρώπης.
NGC 6087

Το NGC 6087 ή «Σμήνος S Γνώμονα», είναι ανοικτό σμήνος στον αστερισμό Γνώμονα. Απέχει από τη Γη περίπου 3.300 έτη φωτός. Αποτελείται από 40 ή περισσότερα μέλη, από τα οποία ξεχωρίζει ο κηφείδης αστέρας S Γνώμονα, του οποίου το φαινόμενο μέγεθος μεταβάλλεται από 6,12 έως 6,77 κάθε 9,8 ημέρες. Το συνολικό φαινόμενο μέγεθος του σμήνους είναι +5,4 και είναι καλά ορατό με κιάλια ή μεγαλύτερα όργανα. Η ηλικία του υπολογίζεται σε 65 εκατομμύρια έτη.

Το ανακάλυψε ο αστρονόμος Τζέιμς Ντάνλοπ το 1826. Το NGC 6087 ανήκει στα αντικείμενα του καταλόγου Caldwell, στον αριθμό 89, αλλά στον αρχικό κατάλογο το σμήνος S Γνώμονα είχε αντιστοιχηθεί λανθασμένα με το NGC 6067, ένα ανοικτό σμήνος το οποίο επίσης βρίσκεται στον Γνώμονα.
Ιωάννης Κίνιας

Ο Ιωάννης Κίνιας (Δίστομο, 1881 - Αθήνα, 18 Φεβρουαρίου 1963) του Σπυρίδωνος ήταν Έλληνας δικηγόρος και πολιτικός. Υπηρέτησε ως γερουσιαστής και ως βουλευτής Αττικής και Βοιωτίας.